«Այնտեղ կը պակսին դպրոցները, հիւանդանոցները, որովհետեւ քանդուած են ռմբակոծումներէն» նկատել տուաւ Ֆրանչիսկոս Պապ ու հաստատեց. «Մենք ալ մեղաւոր ենք Միջին Արեւելիքի նկատմամբ»։ Մեղաւոր ենք որովհետեւ հաւատքի ու կեանքի միջեւ կը պակսի հետեւողականութիւնը։ Կան, դժբախտաբար, մի քանի վարդապետներ, եպիսկոպոսներ եւ միաբանութիւններ, որոնք աղքատութիւնը կը քարոզեն, սակայն կ՛ապրին հարստութեան մէջ, եւ ես պիտի ուզենայի որ այս մարդիկը մերկանային իրենց սեփականութիւններէն, ու աւելիով նուիրուէին իրենց եղբայրներուն եւ քոյրերուն։